เอสเอ็มอีแบงก์ปล่อยกู้ช่วยราชประสงค์อีก2พันล้าน
ธพว.เปิดตัวสินเชื่อช่วยเอสเอ็มอีถูกไฟไหม้จากเหตุเผากรุง 2 พันล้าน และเตรียมปล่อยกู้ช่วยน้ำท่วมภาคใต้ 4 พันล้านบาท
19 พ.ค. 2554

ธพว.เปิดตัวสินเชื่อช่วยเอสเอ็มอีถูกไฟไหม้จากเหตุเผากรุง 2 พันล้าน และเตรียมปล่อยกู้ช่วยน้ำท่วมภาคใต้ 4 พันล้านบาท
นายโสฬส สาครวิศว กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) กล่าวว่า ที่ผ่านมา ธนาคารได้ปล่อยสินเชื่อช่วยเหลือผู้ประกอบการได้รับผลกระทบจากการชุมนุมทางการเมืองไปกว่า 1.4 หมื่นราย เป็นเงินสินเชื่อกว่า 7,300 ล้านบาท ส่วนเฟส 3 นี้ จะเป็นการช่วยเหลือกรณีร้านค้าถูกไฟไหม้อย่างเดียว โดยมีการปรับวงเงินให้กู้เป็นไม่ เกิน 50 ล้านบาทต่อราย จากเดิมที่ไม่เกิน 5 ล้านบาท คิดดอกเบี้ย MLR-3% ระยะเวลากู้สูงสุดไม่เกิน 6 ปี ปลอดชำระเงินต้น 2 ปี ซึ่งรัฐบาลจะชดเชยดอกเบี้ยให้ธนาคาร 2% โดยมีวงเงินปล่อยสินเชื่อ 2 พันล้านบาท
นอกจากนี้ ในวันที่ 21-23 พ.ค.นี้ ธพว. ยังจะมีการเปิดตัวโครงการสินเชื่อเพื่อช่วยเหลือผู้ประสบภัยน้ำท่วมดินโคลนถล่มปี 2554 วงเงินรวม 4,000 ล้านบาท อัตราดอกเบี้ยเริ่มต้นที่ MLR-3%ต่อปี ผ่อนชำระนาน เงื่อนไขพิเศษ ที่จังหวัดนครศรีธรรมราช ให้ประชาชนยื่นกู้ได้ภายในงาน